প্রেম নিবেদনে কাঁটা মূল্যবৃদ্ধি! গোলাপের দাম শুনে মাথায় হাত প্রেমিকদের

ওয়েব ডেক্স: ভ্যালেন্টাইন ডে (Valentines 2025) এলেই প্রেমিক-প্রেমিকারা খুঁজতে থাকেন একান্তে সময় কাটানোর জায়গা। কিন্তু প্রেম তো শুধু দুজনের ব্যাপার নয়, পরিবার-পরিজনও যে ভালোবাসার অংশ! তাই যারা একা যেতে চান, তাদের জন্যও পারফেক্ট আর যারা পরিবার নিয়ে রোম্যান্সের বাহানা খোঁজেন, তাদের জন্যও আদর্শ নৈহাটির গোয়ালাপাড়া পার্ক! গঙ্গার ধারে সবুজে ঘেরা এই পার্ক এখন প্রেমিক-প্রেমিকাদের আড্ডা মারার নতুন ঠিকানা। তবে শুধু কাপলরা নন, ফ্যামিলির সবাই মিলে গেলে প্রেম করার সুযোগ বাড়তেই পারে!

নৈহাটি রেল স্টেশন থেকে মাত্র দু’কিলোমিটার দূরত্বে অবস্থিত এই পার্ক এখন ভ্যালেন্টাইন মাসে জমজমাট। বিকেলের পর থেকেই প্রেমের হাওয়া বইতে শুরু করে। কেউ ব্যস্ত সেলফি তোলায়, কেউ বা একে অপরের হাত ধরে গঙ্গার হাওয়ায় ডুবে যান ভালোবাসার মোহে। আর যারা প্রেমে নতুন, তারা পার্কের নির্জন কোণ খুঁজতে ব্যস্ত! তবে প্রেম থাকলেও পকেটের দিকে নজর রাখা দরকার, কারণ এখন প্রেমেও বাজেট কাট লাগতে পারে!

আরও পড়ুন: কবে থেকে শুরু প্রেমের সপ্তাহ?

ভ্যালেন্টাইনস ডে-র এক সপ্তাহ আগেই বাজারে গোলাপের দাম চড়া হতে শুরু করেছে। বর্তমানে প্রতিটি গোলাপ বিক্রি হচ্ছে ১০ থেকে ১৫ টাকায়, যা স্বাভাবিক সময়ের তুলনায় অনেক বেশি। ফুল ব্যবসায়ীদের মতে, ১৪ ফেব্রুয়ারি আসতে আসতেই এই দাম ৫০ থেকে ৭০ টাকা ছুঁতে পারে। এত দাম হলে সাধারণ প্রেমিক-প্রেমিকাদের পক্ষে গোলাপ কেনা কঠিন হয়ে দাঁড়াবে। ফলে এবারের প্রেমের সপ্তাহে অনেকেই বিকল্প উপায়ে ভালোবাসা প্রকাশ করার কথা ভাবছেন।

পশ্চিম মেদিনীপুর জেলার ঘাটাল, দাসপুর, চন্দ্রকোণা, ডেবরা এবং খড়গপুর-১ ব্লকে গোলাপের চাষ হয়। পাশাপাশি পূর্ব মেদিনীপুরের পাঁশকুড়া, কোলাঘাট-সহ আরও কয়েকটি এলাকায়ও গোলাপ চাষ জনপ্রিয়। তবে চলতি বছরে আবহাওয়া এবং ছত্রাকের আক্রমণের কারণে গোলাপের উৎপাদন ব্যাপকভাবে কমেছে। এই অঞ্চলে মূলত মিনি পোল জাতের গোলাপ চাষ হয়, যা সাধারণত ৩-৪ দিন সতেজ থাকে। তবে উৎপাদন কম থাকায় কলকাতা-সহ বিভিন্ন জায়গায় চাহিদা মেটানো কঠিন হয়ে উঠেছে।

ফুলচাষিরা বলছেন, এবারের উৎপাদন সংকট তাঁদের জন্যও সমস্যার কারণ হয়ে দাঁড়িয়েছে। বছরের এই সময়টাতেই তাঁরা সবচেয়ে বেশি লাভের আশায় থাকেন, কারণ প্রেমের মরশুমে গোলাপের চাহিদা থাকে তুঙ্গে। কিন্তু জোগান কম থাকায় বাজারের চাহিদা পূরণ করা সম্ভব হবে না। অনেক চাষিই অগ্রিম বরাত পেলেও ফুলের সরবরাহ দিতে পারছেন না, যা ব্যবসার উপর বড় ধাক্কা হতে পারে।

গোলাপের দাম বাড়লেও প্রেমিক-প্রেমিকারা কি বিকল্প কিছু ভাববেন, নাকি উচ্চমূল্য দিয়েও ভালোবাসার প্রকাশ করবেন? এই প্রশ্নের উত্তর মিলবে ভ্যালেন্টাইনস ডে-র দিনই। তবে এখনই ফুলের বাজারে আগ্রহীদের সতর্কবার্তা—গোলাপ কিনতে হলে মোটা টাকা গুনতে হবে!